Likatsin 93 (Art. 93). Xa makgamakgtayana xa puchiwinin, akxni xtalakinit ix kilhtamaku talakapala tamakgxtumit, natamakatsininán nak lanka tamakxtumit, xla pulatamatxkamaki tu xpalakata, kalakgchani.
Katiwa xla Putamakgxtumit tlan nakatasani xamakgamakgtayananín, xa Lipulatamatni, xla Lanka Likgawana Pulataman tapakgsit xawa xa napuxkún chu xapulhkawalinanin ,xla Lipulatamatni xa pulataman, chunalitum xa Napuxkun xla Makgantaxtuninanín likxtum, xlakata namakamasta tu xtlawanit nema xalikanajlat, akxni na talichiwinan akgtúm limapakgsin usu natalikgalhtawakga akgtum taskujut nema xlakgchanat tu natatlawa chatunu, chatunu xlakata wi ti nakaskini ixtaskujutkán .|Xa putamakgxtumit ixlakaxtlawanin tapakgsit, akxni wi akgtum xamakstati ti kalakskinkan, xlak kaxtlawananin tapakgsit, chu xa itat, pala xla ixtalakaxtlawananin, takgalhi lakgchan tlan natapakgtanu nak tilanka litalhkatayan xlakata nataliputsanan nikulan tlan nataliskujkan katunu limakantaxtuninanín chuxa pumaks kujni nema tanu nak pulatamatni xa ixlihuwa. Xlitaxtut xalitaputsan na nalitakatsiní xlakata nalakapasacha xla makgantaxtunina lilakatum pulatamatni.|Xa putamakxtumit namaklakaskinkan namakatsininan usu xa xkapsnatkan xa napuxtun xa Puchiwinin chu xa Pulatamanin xla mapakgsin Lilakatum Lipulatamatni, kakgalaskinikan xa tatsokgnikapsnat, nema natakalhtinan ni xlimakgas kalimakgapalikán akkukitsis kilhtamaku kamaxkikán.|Ja ́e takaxtlawat limakxtum tlawakan xa liktum xla litamapakgsit xla lanka tamakxtumit chu xla laktsutapakgsin.